**כלכלה לחשבונאים ג'-מועד א'**

משך הבחינה 2.5 שעות.

תאריך הבחינה 9.2.2024

**שאלה 1**

בשנת 2010 פעלו במשק שתי פירמות וממשלה. להלן נתונים שחושבו על הפעילות הכלכלית בשנה זו.

דוח רווח והפסד של פירמה א'

|  |  |
| --- | --- |
| מכירות | 95,000 |
| קניות מפירמות | (0) |
| תשלומי שכר | (45,000) |
| רווח (לפני מס) | 50,000 |

דוח רווח והפסד של פירמה ב'

|  |  |
| --- | --- |
| מכירות | 85,000 |
| קניות מפירמה א' | (10,000) |
| תשלומי שכר | (45,000) |
| רווח (לפני מס) | 30,000 |

נתונים נוספים:

* הממשלה סיפקה שירותי ביטחון וחינוך בסכום כולל של 44,000 ₪ מתוכם 20,000 ₪ קניות מפירמות והיתרה תשלומי שכר.
* פירמה א' שילמה מס חברות של 14,000 ₪.
* פירמה ב' שילמה מס חברות של 10,000 ₪.
* הממשלה גבתה מסי הכנסה בסך 20,000 ₪ והעניקה דמי אבטלה בסך 4,000 ₪.

מנתונים אלו ניתן להסיק כי:

1. התוצר הלאומי הנקי הינו 194,000 ₪ והגירעון התקציבי הינו 4,000 ₪.
2. התוצר הלאומי הנקי הינו 195,000 ₪ והגירעון התקציבי הינו 6,000 ₪.
3. התוצר הלאומי הנקי הינו 190,000 ₪ והגירעון התקציבי הינו 4,000 ₪.
4. התוצר הלאומי הנקי הינו 192,000 ₪ והגירעון התקציבי הינו 4,000 ₪.
5. כל התשובות האחרות אינן נכונות.

שאלה 2

להלן מספר טענות בנוגע לנושאים שונים שנלמדו בקורס

1. מדיניות פיסקאלית מצמצמת מתרחשת כאשר הבנק המרכזי מעלה את הריבית במשק.
2. גירעון תקציבי גדול ויחס חוב תוצר גבוה, פוגעים בדירוג האשראי של המדינה וגורמים לעלייה בהוצאת הריבית שמשלמת הממשלה בגין הלוואותיה.
3. פריון העבודה בישראל נמוך ביחס לפריון העבודה במדינות ה-OECD.

מכאן ניתן להסיק כי:

1. רק טענות 2 ו-3 נכונות.
2. רק טענה 2 נכונה.
3. רק טענה 1 נכונה.
4. רק טענות 1 ו-3 נכונות.
5. כל התשובות האחרות אינן נכונות.

שאלה 3

להלן מספר טענות בנוגע לנושאים שונים שנלמדו בקורס.

1. כאשר הממשלה שומרת על גירעון תקציבי נמוך -אז מצד אחד הוצאות הריבית של הממשלה יורדות, אך מנגד רמת השירותים שאזרחי המדינה מקבלים מהממשלה נפגעת.
2. חריגה מיעד הגירעון עלולה להיגרם כתוצאה מכך שהצמיחה בפועל נמוכה מהצמיחה שנחזתה בתחילת השנה.
3. עליה בגירעון התקציבי כאחוז מהתוצר תגרום בהכרח לעליה ביחס חוב תוצר.
4. רק טענה 2 נכונה.
5. רק טענות 1 ו-2 נכונות.
6. רק טענות 2 ו-3 נכונות.
7. כל הטענות נכונות.
8. כל התשובות האחרות אינן נכונות.

שאלה 4

להלן מספר טענות בנוגע למדיניות מונטארית מצמצמת.

1. מדיניות מוניטארית מצמצת מתבצעת כאשר הבנק המרכזי מוריד את הריבית במשק. כתוצאה מכך האינפלציה במשק עולה והצריכה הפרטית יורדת.
2. מדיניות מוניטארית מצמצמת מתבצעת כאשר הבנק המרכזי מעלה את הריבית במשק. כתוצאה מכך הביקוש המצרפי במשק יורד והאינפלציה יורדת.
3. מדיניות מוניטארית מצמצמת מתרחשת כאשר הממשלה מקטינה את ההוצאה הציבורית. כתוצאה מכך הביקוש המצרפי במשק יורד והאינפלציה יורדת.
4. רק טענה 2 נכונה.
5. רק טענה 1 נכונה.
6. רק טענות 1 ו-2 נכונות.
7. רק טענות 1 ו-3 נכונות.
8. כל הטענות אינן נכונות.

שאלה 5

בשנת 2020 בשיאו של משבר הקורונה ממשלת ישראל הגדילה בצורה ניכרת את תשלומי ההעברה (דמי אבטלה, תשלומי חל"ת ותמיכות בפירמות). לעומת זאת בשנת 2021 בעקבות השיפור בפעילות הכלכלית השתנתה המדיניות וחלה ירידה בזכאות לתשלומי ההעברה הנ"ל. להלן מספר טענות:

1. בשנת 2020 ביצעה הממשלה מדיניות פיסקאלית מרחיבה ובשנת 2021 ביצעה הממשלה מדיניות פיסקאלית מצמצת.
2. התנהלות הממשלה בשנים אלו מנוגדת לתאוריה הכלכלית והיא נבעה מכך שבשנים אלו לא הייתה בישראל ממשלה יציבה.
3. התנהלות הממשלה בשנת 2020 תגרום לעליה בגירעון התקציבי ולעליה בחוב הממשלתי.
4. רק טענות 1 ו-3 נכונות.
5. רק טענה 2 נכונה.
6. רק טענוה 1 נכונה.
7. רק טענות 2 ו-3 נכונות.

**שאלה 6**

להלן מספר טענות בנוגע לנושאים שונים שנלמדו בקורס.

1. משבר הקורונה גרם לעליה בביקוש העולמי למוצרי היי-טק. עובדה זו אמורה להחליש את השקל מול הדולר שכן בישראל קיימות חברות טכנולוגיה רבות.
2. פריון העבודה בישראל דומה לממוצע של מדינות ה-OECD .יחד עם זאת מצד אחד ישנם תחומים שבהם פריון העבודה בישראל גבוה יחסית ( למשל בתחום האלקטרוניקה וההי-טק) ומצד שני ישנם תחומים שבהם פריון העבודה בישראל נמוך יחסית.
3. במדינה א' 100 מובטלים שלא מצאו עבודה תקופה ארוכה , התייאשו והחליטו להפסיק לחפש עבודה. כתוצאה מכך שיעור ההשתתפות בכוח העבודה ירד, שיעור האבטלה ירד ושיעור התעסוקה נשאר ללא שינוי.

מכאן ניתן להסיק כי:

1. רק טענה 3 נכונה.
2. כל הטענות נכונות.
3. רק טענה 1 נכונה.
4. רק טענות 1 ו-ג' נכונות.
5. כל התשובות האחרות אינן נכונות.

**שאלה 7**

במדינה א' 21,000 אנשים מתוכם 18,000 אנשים הם בגיל העבודה. שיעור ההשתתפות בכוח העבודה הינו 80% ושיעור התעסוקה הינו 75%. כעת 600 אנשים שבעבר לא חיפשו כלל עבודה (כלומר בעבר הוגדרו כלא משתתפים בכוח העבודה) החליטו להשתתף בשוק העבודה. ידוע כי רק 450 אנשים מתוכם מצאו עבודה והשאר ממשיכים לחפש עבודה גם כעת. מכאן ניתן להסיק כי בעקבות השינוי המתואר בשאלה:

1. שיעור האבטלה במשק עלה לרמה של 7%.
2. שיעור התעסוקה במשק עלה ל-77.5%.
3. שיעור ההשתתפות עלה ל-85%.
4. רק טענות 1 ו-2 נכונות.
5. רק טענה 1 נכונה.
6. רק טענות 2 ו-3 נכונות.
7. כל הטענות נכונות.
8. כל התשובות האחרות אינן נכונות.

שאלה 8

בשנת 2020 בעקבות מגפת הקורונה, חלה ירידה של 4% בתוצר של מדינה א' והגירעון התקציבי נסק ל-15% מהתוצר. ידוע כי כתוצאה מכך בתום שנת 2020 (31.12.2020) יחס החוב תוצר של מדינה א' היה 88%. מכאן נובע כי יחס חוב תוצר של מדינה א' בתום 2019 (31.12.2019) היה:

1. 70.08%.
2. 68.04%.
3. 63.25%.
4. 73.52%.
5. כל התשובות האחרות אינן נכונות.

**שאלה 9**

לאחרונה התפרסם כי בסוף שנת 2023 עמד יחס החוב תוצר של ישראל על 62%.

להלן נתונים חלקיים מדוח התחזית המקרו כלכלית של בנק ישראל שפורסם בימים האחרונים.

הגירעון התקציבי בשנת 2024 יהיה 6% מהתוצר והגירעון התקציבי בשנת 2025 יהיה 4% מהתוצר.

כמו כן בשנת 2024 התוצר יצמח בשיעור של 0.5% ויחס חוב תוצר בסוף שנת 2025 יהיה 69.72%.

מנתונים אלו ניתן להסיק כי בנק ישראל צופה שהצמיחה של ישראל בשנת 2025 תהיה: (יש לעגל את התשובה לתשובה הקרובה ביותר).

1. 3%.
2. 3.6%.
3. 2.75%.
4. 3.6%.
5. 4.1%.

שאלה 10

ידוע בשנת 2000 התרחשו השינויים הבאים במדינה א'

* האוכלוסייה גדלה ב-3%
* רמת המחירים עלתה ב-2%.
* התוצר הנומינלי לנפש גדל ב- 4%.

מנתונים אלו ניתן להסיק כי התוצר הריאלי לנפש גדל ב:

1. 1.96%.
2. 5.02%
3. 2.26%.
4. 1.33%.
5. כל התשובות האחרות אינן נכונות.

**שאלה 11**

במשק א' מייצרים רק שני מוצרים תפוחים ובננות. להלן טבלה המציגה את הכמויות שמייצר המשק מכל מוצר ואת המחירים של כל מוצר עבור השנים 2019 ו-2020.

|  |  |  |
| --- | --- | --- |
| שנת 2019 | כמות | מחיר |
| תפוחים | 1,400 | 16 |
| בננות | 1,000 | 12 |

|  |  |  |
| --- | --- | --- |
| שנת 2020 | כמות | מחיר |
| תפוחים | 1800 | 20 |
| בננות | 1,200 | 18 |

מנתונים אלו ניתן להסיק כי במהלך התקופה (2019-2020) רמת המחירים עלתה ב:

1. 33.33%
2. 26.28%
3. 42.5%.
4. 18.42%.
5. כל התשובות האחרות אינן נכונות.

שאלה 12

הטבלה הבאה מראה נתונים של משק מסוים בשנים 2008 ו-2012.

|  |  |  |
| --- | --- | --- |
| שנה | תוצר ראלי לנפש בש"ח של 2005 | תוצר נומינלי  במיליוני ₪.  (במחירים שוטפים) |
| 2008 | 2,000 | 250,000 |
| 2012 | 2,060 | 281,190 |
|  |  |  |

ידוע כי במהלך התקופה האוכלוסייה גדלה ב-5%. מכאן ניתן להסיק כי במהלך התקופה:

1. המחירים עלו ב-4%.
2. התוצר הנומינלי לנפש עלה ב-10.15%.
3. התוצר הריאלי עלה ב-7.12%.
4. רק טענה 1 נכונה.
5. רק טענות 1 ו-2 נכונות
6. רק טענה 3 נכונה.
7. רק טענות 1 ו-3 נכונות.
8. כל הטענות נכונות.

**שאלה 13**

להלן נתונים בנוגע למדינה א' בשנת 2010

|  |  |
| --- | --- |
| תוצר לאומי (מיליוני ₪) | 11,520,000 ₪. |
| אוכלוסייה | 10,000 |
| שיעור האוכלוסייה בגיל העבודה | 80% |
| שיעור ההשתתפות בכוח העבודה | 75% |
| שיעור האבטלה | 4% |

ידוע כי בשנת 2011 התרחשו השינויים הבאים במדינה א': האוכלוסייה גדלה ב-10%, שיעור האוכלוסייה בגיל העבודה נשאר ללא שינוי, שיעור ההשתתפות בכוח העבודה נשאר ללא שינוי, שיעור האבטלה ירד ל-2% ופריון העבודה (התוצר לעובד) גדל ב-15% (ביחס לפריון העבודה של שנת 2010).

מנתונים אלו ניתן להסיק כי התוצר לנפש במדינה א' עלה בשיעור של:

(יש לעגל לתשובה הקרובה ביותר)

1. 17.4%.
2. 14.9%.
3. 21.3%.
4. 12.8%.
5. 8.5%.

שאלה 14

כידוע יעד המחירים של בנק ישראל הינו 1%-3% בשנה. במהלך שנת 2022 עלו המחירים בשיעור של 5.3%. כתוצאה מכך בתחילת 2023 העלה הבנק המרכזי את הריבית המוניטארית ב-0.5%. להלן מספר טענות.

1. כלכלן א' טען כי העובדה שבנוסף לאינפלציה הגבוהה של 2022 היה קיים חשש בתחילת שנת 2023 להיחלשות נוספת של השקל אל מול הדולר היא נתון שתמך בהחלטה של בנק ישראל לעלות ריבית.
2. כלכלן ב' טען כי העובדה שבנוסף לאינפלציה הגבוהה של 2022 היו בתחילת 2023 סימנים לכך כי ב- 2023 יתרחש מיתון כלכלי בארה"ב ובאירופה היא נתון שתומך בהחלטה של בנק ישראל להעלות ריבית.
3. כלכלן ג' טען כי העובדה שבנוסף לאינפלציה הגבוהה של 2022 היה קיים חשש בתחילת שנת 2023 לכך שהביקוש לעובדים מצד המעסיקים ימשיך להיות גבוה היא נתון שתומך בהחלטה של בנק ישראל להעלות ריבית.

מכאן ניתן להסיק כי:

1. רק טענות 1 ו-3 נכונות.
2. רק טענה 3 נכונה.
3. כל הטענות נכונות.
4. רק טענות 2 ו-3 נכונות.
5. כל הטענות אינן נכונות.

שאלה 15

להלן מספר טענות בנוגע למדיניות פיסקאלית מרחיבה

1. מדיניות פיסקאלית מרחיבה ננקטת בתקופות של צמיחה כלכלית כאשר המשק נמצא בתעסוקה מלאה וקיים חשש מעליית מחירים.
2. הורדת מיסים הינה אחת מהדרכים שבהן ממשלות נוקטות כאשר הן מבצעות מדיניות פיסקאלית מרחיבה.
3. מדינות פיסקאלית מרחיבה תגרום לעליית התוצר ולירידת האבטלה.
4. רק טענות 2 ו-3 נכונות.
5. רק טענה 1 נכונה.
6. רק טענות 1 ו-3 נכונות.
7. רק טענה 3 נכונה.
8. כל הטענות אינן נכונות.

שאלה 16

להלן מספר טענות בנוגע לשוק מטבע חוץ

1. במידה והתוצר בישראל גדל ובמקביל בנק ישראל מוריד את הריבית המקומית אז יתרחש פיחות במטבע המקומי והיבוא יגדל.
2. במידה ובנק ישראל מוכר מט"ח בשוק מטבע חוץ ובמקביל בנק ישראל מעלה את הריבית המקומית אז יתרחש ייסוף במטבע המקומי אך לא ניתן לדעת מה יקרה לייצוא.
3. במידה ותחול עליה בביקוש של חו"ל למוצרים שהמשק הישראלי מייצא ובמקביל הריבית העולמית תרד אז יתרחש ייסוף במטבע המקומי ועודף היבוא יגדל.

מכאן ניתן להסיק כי:

1. רק טענה 3 נכונה.
2. רק טענות 1 ו-3 נכונות.
3. רק טענה 1 נכונה.
4. רק טענה 2 נכונה.
5. כל התשובות האחרות אינן נכונות.

שאלה 17

להלן מספר טענות בנוגע לשוק מטבע חוץ

1. במידה והתוצר בישראל יורד ובמקביל בנק ישראל מעלה את הריבית המקומית אז יתרחש ייסוף במטבע המקומי והיבוא יעלה.
2. במידה ותחול ירידה בביקוש של חו"ל למוצרים שהמשק הישראלי מייצא ובמקביל בנק ישראל ירכוש מט"ח בשוק מט"ח אז יתרחש פיחות במטבע המקומי והיבוא ירד.
3. במידה ותחול עליה בביקוש של חו"ל למוצרים שהמשק הישראלי מייצא ובמקביל בנק ישראל יוריד את הריבית המקומית אז לא ניתן לדעת מה יקרה לשער החליפין ולא ניתן לדעת מה יקרה ליבוא.

מכאן ניתן להסיק כי:

1. רק טענות 2 ו-3 נכונות.
2. רק טענות 1 ו-3 נכונות.
3. רק טענה 1 נכונה.
4. כל הטענות נכונות.
5. כל התשובות האחרות אינן נכונות.

שאלה 18

להלן מספר טענות בנוגע לשוק מטבע חוץ

1. במידה ובנק ישראל ימכור מט"ח בשוק מט"ח ובמקביל הממשלה תוריד את המכס על יבוא אז לא ניתן לדעת מה יקרה לשער החליפין אבל היבוא יגדל.
2. במידה ובנק ישראל רוכש מט"ח בשוק מטבע חוץ ובמקביל בנק ישראל מעלה את הריבית המקומית אז לא ניתן לדעת מה יקרה לשער החליפין אבל עודף היבוא יגדל.
3. במידה והתוצר בישראל יורד ובמקביל הריבית העולמית עולה אז לא ניתן לדעת מה יקרה לשער החליפין ולא ניתן לדעת מה יקרה ליבוא.

מכאן ניתן להסיק כי:

1. רק טענה 1 נכונה.
2. רק טענות 1 ו-3 נכונות.
3. רק טענות 1 ו-2 נכונות.
4. רק טענה 2 נכונה.
5. כל התשובות האחרות אינן נכונות.

**להלן נתונים עבור 2 השאלות הבאות.**

בחודש דצמבר 2021 הכין משרד האוצר את תקציב המדינה לשנת 2022. בעת הכנת התקציב העריכו במשרד האוצר כי התוצר בשנת 2022 יהיה 600,000 ₪. ידוע כי נטל המס במדינה א' הינו 26% מהתוצר (כלומר תקבולי המיסים מהווים תמיד 26% מהתוצר) ויעד הגירעון של מדינה א' הינו 4% מהתוצר.

שאלה 19

מנתונים אלו ניתן להסיק כי ההוצאה הציבורית בשנת 2022 הינה:

1. 180,000 ₪.
2. 192,000 ₪.
3. 156,000 ₪.
4. 171,600 ₪.
5. כל התשובות האחרות אינן נכונות.

שאלה 20

הניחו כי במהלך 2022 התוצר של מדינה א' היה גבוה ב-8% מהתחזיות של משרד האוצר. מכאן ניתן להסיק כי הגירעון התקציבי כאחוז מהתוצר בשנה 2022 הינו:

1. 1.78%.
2. 1.44%.
3. 3.46%.
4. 2.92%.
5. כל התשובות האחרות אינן נכונות.